**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ՏՆՏԵՍԱԿԱՆ ՄՐՑԱԿՑՈՒԹՅԱՆ ՊԱՇՏՊԱՆՈՒԹՅԱՆ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Տնտեսական մրցակցության պաշտպանության մասին» 2000 թվականի նոյեմբերի 6-ի ՀՕ-112-Ն օրենքի (այսուհետ նաև՝ **Օրենք**) վերնագիրը «ՄՐՑԱԿՑՈՒԹՅԱՆ» բառից հետո լրացնել «ԵՎ ՍՊԱՌՈՂՆԵՐԻ ՇԱՀԵՐԻ» բառերով։

**Հոդված 2.** Օրենքինախաբանը «նպաստել ձեռնարկատիրության զարգացմանը» բառերից հետո լրացնել «, ապահովել» բառով, ինչպես նաև «պաշտպանությանը» բառը փոխարինել «պաշտպանությունը» բառով։

**Հոդված 3.** Օրենքի 2-րդ հոդվածում․

1) վերնագիրը «Տնտեսական մրցակցության» բառերից հետո լրացնել «և սպառողների շահերի» բառերով։

2) 1-ին մասը «Տնտեսական մրցակցության» բառերից հետո լրացնել «և սպառողների շահերի» բառերով, ինչպես նաև «սույն օրենքից» բառերից հետո լրացնել «, «Սպառողների իրավունքների պաշտպանության մասին» օրենքից» բառերով։

**Հոդված 4.** Օրենքի 3-րդ հոդվածում․

1) 1-ին մասի 11-րդ կետից հանել «կամ պետական մարմին» բառերը․

2) 1-ին մասը «սպառող» հասկացությունից հետո լրացնել հետևյալ նոր հասկացություններով․

**«11․1) սպառողների շահերի պաշտպանություն**՝ Հանձնաժողովի կողմից իրականացվող միջոցառումների ամբողջություն կանխելու և խափանելու այնպիսի վարքագիծը, գործողությունը կամ անգործությունը, որը վնասում է կամ կարող է վնասել անորոշ շրջանակով սպառողների կամ սպառողների խմբի շահերը․»

**«11․2) ձեռքբերման վերաբերյալ որոշում՝** սպառողի ցանկացած որոշում, որը վերաբերում է ապրանքը ձեռք բերելուն կամ ապրանքի գնման, վճարման, պահպանման կամ տնօրինման պայմաններին կամ ապրանքի հետ կապված պայմանագրային իրավունքների իրացմանը, անկախ այն հանգամանքից՝ սպառողը ձեռք կբերի տվյալ ապրանքը, թե՝ ոչ․»․

3) 1-ին մասի 15-րդ կետում «Մրցակցության» բառից հետո լրացնել «և սպառողների շահերի» բառերով․

4) 1-ին մասի 32-րդ կետը շարադրել հետևյալ նոր խմբագրությամբ․

«32) **պետական օժանդակություն տրամադրող մարմին**՝ պետական մարմին, ինչպես նաև բոլոր այն մարմինները կամ կազմակերպությունները կամ պաշտոնատար անձինք, որոնք լիազորված են հանրային ֆինանսների կամ հանրային ռեսուրսների հաշվին տրամադրելու պետական օժանդակություն սույն օրենքի իմաստով կամ Կառավարության որոշմամբ տրամադրված պետական օժանդակությունների դեպքում՝ այն պետական մարմինը, որը Կառավարության քննարկմանն է ներկայացրել համապատասխան պետական օժանդակության տրամադրման վերաբերյալ Կառավարության որոշման նախագիծը․»

5) 1-ին մասը *«*զեղչ*»* հասկացությունից հետո լրացնել հետևյալ խմբագրությամբ նոր հասկացությամբ․

**«**36) **բազային տոկոսներ՝** գյուղատնտեսական արտադրանքի ձեռքբերման դիմաց օրենքի 12-րդ հոդվածի 3-րդ մասի 11-րդ կետով նախատեսված ժամկետի ընթացքում վճարման ենթակա տոկոսներ․»։

**Հոդված 5.** Օրենքի 4-րդ հոդվածի 1-ին մասը լրացնել հետևյալ խմբագրությամբ նոր 12.1-րդ կետով․

«12.1) ֆիզիկական անձը, նրա եղբայրը կամ քույրը.»։

**Հոդված 6.** Օրենքի 5-րդ հոդվածի 3-րդ մասի 11-րդ կետը շարադրել հետևյալ նոր խմբագրությամբ․

«11) որոշակի իրացնողների կամ ձեռք բերողների հետ պայմանագրային հարաբերությունների մեջ մտնելու կամ որոշակի իրացնողների կամ ձեռք բերողների հետ պայմանագրային հարաբերությունների մեջ չմտնելու, կամ պայմանագրային հարաբերությունները դադարեցնելու կամ կասեցնելու պարտադրմանը․»։

**Հոդված 7.** Օրենքի 12-րդ հոդվածի 3-րդ մասում․

1) 11-րդ կետը շարադրել հետևյալ նոր խմբագրությամբ.

«11) բանակցային ուժեղ դիրք ունեցող՝ գյուղատնտեսական արտադրանք ձեռք բերող տնտեսավարող սուբյեկտի կողմից «Առևտրի և ծառայությունների մասին» օրենքի 15․14-րդ հոդվածով սահմանված վճարումների կատարման 30 օրացուցային օրվա կետանց թույլ տալը և դրա ընթացքում բազային տոկոսները չվճարելը.»․

2) 12-րդ հոդվածը լրացնել հետևյալ խմբագրությամբ նոր 5-րդ մասով․

«5․ Բազային տոկոսները հաշվարկվում են սույն օրենքի 12-րդ հոդվածի 3-րդ մասի 11-րդ կետով նախատեսված ժամկետի ամբողջ ընթացքում Կենտրոնական բանկի սահմանած բանկային տոկոսի հաշվարկային դրույքի կրկնապատիկի չափով, եթե պայմանագրով կամ օրենքով սահմանված այլ եղանակով համաձայնեցված ավելի բարձր տոկոսներ նախատեսված չեն:»։

**Հոդված 8.** Օրենքի 13-րդ հոդվածում․

1) 9-րդ մասի 1-ին կետը շարադրել հետևյալ նոր խմբագրությամբ․

«1) տնտեսավարող սուբյեկտների՝ սույն հոդվածի 1-ին մասում նշված վերակազմակերպումները, գործողությունները կամ գործարքները, որոնք տեղի են ունենում սույն օրենքի 4-րդ հոդվածի 1-ին մասի 1-ին, 2-րդ և 12-րդ կետերով նախատեսված հիմքերով անձանց խումբ հանդիսացող տնտեսավարող սուբյեկտների միջև․»․

2) 9-րդ մասի 2-րդ կետը «ձեռքբերման վերաբերյալ գործարքները» բառերից հետո լրացնել «` բացառությամբ արտաբորսայական գործարքների.» բառերով։

**Հոդված 9.** Օրենքի 14-րդ հոդվածը ճանաչել ուժը կորցրած։

**Հոդված 10.** Օրենքի 21-րդ հոդվածը ճանաչել ուժը կորցրած։

**Հոդված 11.** Օրենքը լրացնել հետևյալ խմբագրությամբ նոր 9․1-րդ գլխով․

«**ԳԼՈՒԽ 9․1**

**ՍՊԱՌՈՂՆԵՐԻ ՇԱՀԵՐԻ ԴԵՄ ՈՒՂՂՎԱԾ ԻՐԱՎԱԽԱԽՏՈՒՄՆԵՐ**

**Հոդված** **26․1․ Սպառողների շահերը խախտող գործելակերպը**

1. Սպառողների շահերը խախտող գործելակերպ է համարվում տնտեսավարող սուբյեկտի ցանկացած վարքագիծ, գործողություն կամ անգործություն, որը ազդում է կամ կարող է ազդել անորոշ շրջանակով սպառողների կամ սպառողների խմբի շահերի վրա և հակասում է սույն օրենքին, այլ օրենքներին, այլ նորմատիվ իրավական ակտերին կամ գործարար շրջանառության սովորույթներին կամ խախտում է սպառողների նկատմամբ բարեխղճության` ազնվության, արդարության, ճշմարտության և (կամ) անաչառության սկզբունքները։

2․ Սպառողների շահերը խախտող գործելակերպնարգելվում է։

3․ Սպառողների շահերը խախտող գործելակերպ է համարվում սույն հոդվածի 1-ին մասի հատկանիշներին համապատասխանող ցանկացած վարքագիծ, գործողություն կամ անգործություն, այդ թվում՝

1) «Սպառողների իրավունքների պաշտպանության մասին» օրենքով նախատեսված անարդար առևտրային գործելակերպը․

2) օրենքին հակասող, այդ թվում` անբարեխիղճ կամ հակաօրինական կամ հավաստիության կամ պատշաճության խախտմամբ իրականացվող գովազդը․

3) սպառողների հետ կնքվող միանալու պայմանագրերին կամ պայմանագրի ընդհանուր պայմաններին ներկայացվող պահանջների խախտումը․

4) ապրանքի որակին, քանակին և այլ բնութագրերին ներկայացվող պահանջների խախտումը․

5) «Առևտրի և ծառայությունների մասին» օրենքով սահմանված ապրանքի գնի ներկայացման կանոնների խախտումը:

3. Սպառողների շահերը խախտող գործելակերպի հատկանիշների առկայության հարցը գնահատում է Հանձնաժողովը։

4․ Սույն հոդվածը չի տարածվում այն վարքագծի, գործողության կամ անգործության վրա, որի հետևանքով կարող է վնաս հասցվել սպառողների կյանքին, առողջությանը, անվտանգությանը, հասարակական կամ պետական անվտանգությանը կամ շրջակա միջավայրին։

5․ Սույն հոդվածի 3-րդ մասի 2-րդ կետում օգտագործված հասկացությունները կիրառվում են «Գովազդի մասին» օրենքի իմաստով:»։

**Հոդված 12.** Օրենքի 10-րդ գլխի վերնագրում «ՄՐՑԱԿՑՈՒԹՅԱՆ» բառից հետո լրացնել «ԵՎ ՍՊԱՌՈՂՆԵՐԻ ՇԱՀԵՐԻ» բառերով։

**Հոդված 13․** Օրենքի 27-րդ հոդվածը շարադրել հետևյալ նոր խմբագրությամբ․

«**Հոդված 27. Հանձնաժողովի կարգավիճակը և գործառույթները**

1. Հանձնաժողովն ինքնավար մարմին է, որն ապահովում է տնտեսական գործունեության ազատությունը, ազատ տնտեսական մրցակցությունը, բարեխիղճ մրցակցության և ձեռնարկատիրության զարգացման համար անհրաժեշտ միջավայրը և իրականացնում է սպառողների շահերի պաշտպանությունը:

2․ Հանձնաժողովը սպառողների շահերի պաշտպանություն իրականացնող կենտրոնական մարմինն է։

3․ Հանձնաժողովը որպես սպառողների շահերի պաշտպանություն իրականացնող կենտրոնական մարմին՝

1) իր իրավասության սահմաններում, Հայաստանի Հանրապետության միջազգային պայմանագրերի, ոլորտային համագործակցությունը կանոնակարգող փաստաթղթերի հիման վրա համագործակցում է սպառողների շահերի պաշտպանության նպատակով գործող միջազգային կազմակերպությունների հետ.

2) իր իրավասության սահմաններում համագործակցում է օտարերկրյա պետությունների սպառողների շահերի պաշտպանություն իրականացնող մարմինների հետ, որի շրջանակում սահմանված կարգով իրավասու է ստանալու ու նրանց տրամադրելու տեղեկատվություն․

3) համագործակցում է այլ իրավասու մարմինների հետ։**»։**

**Հոդված 14.** Օրենքի 29-րդ հոդվածի 2-րդ մասում «ամբողջ» բառը փոխարինել «հինգ տարի» բառերով։

**Հոդված 15.** Օրենքի 11-րդ գլխի վերնագիրը «ՄՐՑԱԿՑՈՒԹՅԱՆ» բառից հետո լրացնել «ԵՎ ՍՊԱՌՈՂՆԵՐԻ ՇԱՀԵՐԻ» բառերով։

**Հոդված 16.** Օրենքի 37-րդ հոդվածում․

1) 1-ին մասի 1-ին կետը «տնտեսական մրցակցության» բառերից հետո լրացնել «և սպառողների շահերի պաշտպանության» բառերով․

2) 1-ին մասի 2-րդ կետը «տնտեսական մրցակցության» բառերից հետո լրացնել «և սպառողների շահերի դեմ ուղղված» բառերով․

3) 1-ին մասի 2-րդ կետի «ա․» և «բ․» ենթակետերը «տնտեսական մրցակցությանն» բառերից հետո լրացնել «ու սպառողների շահերին» բառերով․

4) 1-ին մասի 2-րդ կետի «գ․» ենթակետը «տնտեսական մրցակցության» բառերից հետո լրացնել «ու սպառողների շահերի» բառերով․

5) 1-ին մասի 2-րդ կետի «ե․» ենթակետը շարադրել հետևյալ նոր խմբագրությամբ․

«ե․ տնտեսավարող սուբյեկտներին, պետական մարմիններին կամ դրանց պաշտոնատար անձանց տալիս է զգուշացում․»․

6) 1-ին մասի 3-րդ կետը «տնտեսական մրցակցության բնագավառում» բառերից հետո լրացնել «և սպառողների շահերի դեմ ուղղված իրավախախտումների» բառերով․

7) 1-ին մասը լրացնել հետևյալ խմբագրությամբ նոր 3․1-րդ կետով․

«3.1) մրցակցությանը կամ սպառողների շահերին հնարավոր էական կամ անվերականգնելի վնասը կանխելու նպատակով կարող է ընդունել միջանկյալ միջոցներ կիրառելու վերաբերյալ որոշում․»․

8) 1-ին մասի 9-րդ կետում «տնտեսական մրցակցության ոլորտի իրավախախտումների» բառերը փոխարինել «տնտեսական մրցակցության պաշտպանության բնագավառում և սպառողների շահերի դեմ ուղղված իրավախախտումների» բառերով․

9) 1-ին մասի 11-րդ կետը «տնտեսական մրցակցության» բառերից հետո լրացնել «և սպառողների շահերի» բառերով, ինչպես նաև «մշակում» բառը փոխարինել «ներկայացնում» բառով․

10) 1-ին մասի 12-րդ կետը «տնտեսական մրցակցության» բառերից հետո լրացնել «և սպառողների շահերի պաշտպանության» բառերով և «իրավական ակտերի մշակմանը» բառերից հետո լրացնել «և իրավասու մարմիններին ներկայացնում օրենսդրական փոփոխությունների առաջարկներ» բառերով․

11) 1-ին մասի 16-րդ կետը ճանաչել ուժը կորցրած։

**Հոդված 17.** Օրենքի 42-րդ հոդվածի 1-ին մասում «ստորագրվելուց հետո» բառերը փոխարինել «ստորագրվելու օրվանից» բառերով։

**Հոդված 18.** Օրենքի 43-րդ հոդվածի 3-րդ մասում «ոչ հավաստի կամ ոչ ամբողջական» բառերը փոխարինել «ոչ հավաստի, ոչ ամբողջական կամ ապակողմնորոշիչ» բառերով։

**Հոդված 19.** Օրենքի 49-րդ հոդվածում․

1) 1-ին մասը **«**Հանձնաժողովի որոշման կատարման նկատմամբ վերահսկողության**»** բառերից հետո լրացնել «, ինչպես նաև Հանձնաժողովի գործառույթներից բխող այլ նպատակներով» բառերով, ինչպես նաև «օրենքով սահմանված կարգով» բառերից հետո լրացնել «՝ սույն օրենքով սահմանված առանձնահատկությունների հաշվառմամբ։» բառերով։

2) 49-րդ հոդվածը լրացնել հետևյալ խմբագրությամբ նոր 4-րդ մասով․

«4․ Ստուգման արդյունքներով կազմվում է Հանձնաժողովի սահմանած ձևով արձանագրություն` երկու օրինակից: Ստուգման արձանագրությանը կարող են կցվել լուսանկարներ, փաստաթղթեր, էլեկտրոնային կրիչներ և (կամ) այլ նյութեր, որի վերաբերյալ արձանագրության մեջ կատարվում է համապատասխան նշում: Արձանագրությունն ստորագրում են ստուգում կատարող անձը և տնտեսավարող սուբյեկտը, տնտեսավարող սուբյեկտի անունից ապրանքներ վաճառող, ծառայություններ մատուցող և (կամ) դրամական հաշվարկ կատարող աշխատողը կամ տնտեսավարող սուբյեկտի այլ ներկայացուցիչ։ Ստուգման արդյունքների վերաբերյալ առարկություն ունենալու դեպքում արձանագրությունն ստորագրող անձն այդ մասին նշում է կատարում արձանագրության մեջ: Արձանագրության մեկ օրինակը հանձնվում է տնտեսավարող սուբյեկտին։»

**Հոդված 20.** Օրենքի 50-րդ հոդվածի 1-ին մասում «վարքագծի բացահայտման նպատակով Հանձնաժողովի իրականացրած գնումը։» բառերը փոխարինել «վարքագծի բացահայտման, ինչպես նաև Հանձնաժողովի գործառույթներից բխող այլ նպատակներով Հանձնաժողովի իրականացրած գնումը:» բառերով։

**Հոդված 21.** Օրենքի 51-րդ հոդվածի 1-ին մասը «վարքագծի բացահայտման» բառերից հետո լրացնել «, ինչպես նաև Հանձնաժողովի գործառույթներից բխող այլ նպատակներով» բառերով։

**Հոդված 22.** Օրենքի 52-րդ հոդվածի 1-ին մասը «վարքագծի բացահայտման» բառերից հետո լրացնել «, ինչպես նաև Հանձնաժողովի գործառույթներից բխող այլ նպատակներով» բառերով։

**Հոդված 23.** Օրենքի 53-րդ հոդվածի 1-ին մասը «վարքագծի բացահայտման» բառերից հետո լրացնել «, ինչպես նաև Հանձնաժողովի գործառույթներից բխող այլ նպատակներով» բառերով։

**Հոդված 24.** Օրենքի 56-րդ հոդվածի 1-ին մասը «մրցակցային իրավիճակի» բառերից հետո լրացնել «, ինչպես նաև սպառողների շահերի» բառերով։

**Հոդված 25․** Օրենքի 57-րդ հոդվածի 2-րդ մասը «սպառողների շահերի հնարավոր վնասման դեպքերի» բառերից հետո լրացնել «, ինչպես նաև, սպառողների շահերի վրա ազդեցություն ունեցող այլ պայմանների» բառերով։

**Հոդված 26.** Օրենքի 14-րդ գլխի վերնագիրը «ՄՐՑԱԿՑՈՒԹՅԱՆՆ» բառից հետո լրացնել «ՈՒ ՍՊԱՌՈՂՆԵՐԻ ՇԱՀԵՐԻՆ» բառերով։

**Հոդված 27.** Օրենքի 58-րդ հոդվածը․

1) վերնագիրը «Տնտեսական մրցակցությանն» բառերից հետո լրացնել «ու սպառողների շահերին» բառերով․

2) 1-ին մասում «այլ» բառը փոխարինել «առանձնակի բարդություն կամ կարևորություն ունեցող» բառերով։

**Հոդված 28.** Օրենքի 59-րդ հոդվածը․

1) վերնագիրը «Տնտեսական մրցակցությանն» բառերից հետո լրացնել «ու սպառողների շահերին» բառերով․

2) 1-ին մասը «տնտեսական մրցակցությանն» բառերից հետո լրացնել «ու սպառողների շահերին» բառերով։

3) 1-ին մասը 6-րդ կետում «։» կետադրական նշանը փոխարինել «․» կետադրական նշանով, ինչպես նաև լրացնել հետևյալ խմբագրությամբ նոր 7-րդ կետով․

«7) եզրակացությամբ պարզաբանման ենթակա հարցերը, դրանց առանձնակի բարդություն կամ կարևորություն ունենալու վերաբերյալ հիմնավորումներ և դիմումատուի դիրքորոշումն այդ հարցերի վերաբերյալ։»․

4) լրացնել հետևյալ խմբագրությամբ նոր 5-րդ մասով․

«5․ Հանձնաժողովը չի սկսում եզրակացության ընդունման ընթացակարգ այն դեպքում, երբ ներկայացված դիմումով բարձրացված հարցերը չունեն առանձնակի բարդություն կամ կարևորություն, որի մասին Հանձնաժողովի նախագահի գրությամբ դիմում ներկայացրած անձը տեղեկացվում է տասը օրվա ընթացքում:»։

**Հոդված 29.** Օրենքի 60-րդ հոդվածը․

1) վերնագիրը «Տնտեսական մրցակցությանն» բառերից հետո լրացնել «ու սպառողների շահերին» բառերով․

2) 1-ին մասը շարադրել հետևյալ նոր խմբագրությամբ․

«1․ Հանձնաժողովը օրենքով սահմանված պահանջներին համապատասխան դիմում ստանալու դեպքում սկսում է եզրակացության ընդունման ընթացակարգ տնտեսական մրցակցությանն ու սպառողների շահերին առնչվող հարցերի վերաբերյալ, եթե բարձրացված հարցերն ունեն առանձնակի բարդություն կամ կարևորություն։»․

3) 2-րդ մասը «Տնտեսական մրցակցությանն» բառերից հետո լրացնել «ու սպառողների շահերին» բառերով․

4) 3-րդ մասը «տնտեսական մրցակցությանն» բառերից հետո լրացնել «ու սպառողների շահերին» բառերով․

**Հոդված 30.** Օրենքի 61-րդ հոդվածը․

1) վերնագիրը «Տնտեսական մրցակցությանն» բառերից հետո լրացնել «ու սպառողների շահերին» բառերով․

2) 1-ին մասը «Տնտեսական մրցակցությանն» բառերից հետո լրացնել «ու սպառողների շահերին» բառերով, ինչպես նաև «տնտեսական մրցակցության բնագավառում» բառերից հետո լրացնել «ու սպառողների շահերի դեմ ուղղված» բառերով․

2) 2-րդ մասը «տնտեսական մրցակցությանն» բառերից հետո լրացնել «ու սպառողների շահերին» բառերով։

**Հոդված 31.** Օրենքի 69-րդ հոդվածը լրացնել հետևյալ խմբագրությամբ նոր 2-րդ և 3-րդ մասերով․

«2․ Հայտարարագրման ենթակա համակենտրոնացման գնահատման վարույթի մասնակիցների կողմից հայտարարագրում կամ վարույթի ընթացքում կեղծ, ոչ հավաստի, ոչ ամբողջական կամ ապակողմնորոշիչ տեղեկատվություն ներկայացնելու կամ Հանձնաժողովի կողմից պահանջված տեղեկատվությունը չներկայացնելու դեպքում Հանձնաժողովը կայացնում է դիմումն անհետևանք թողնելու մասին որոշում։

3․ Հանձնաժողովի կողմից համակենտրոնացման դիմումը անհետևանք թողնելու մասին որոշում կարող է կայացվել վարույթի ցանկացած փուլում։»։

**Հոդված 32.** Օրենքի 70-րդ հոդվածի 1-ին մասի 4-րդ և 5-րդ կետերը ճանաչել ուժը կորցրած։

**Հոդված 33.** Օրենքի 72-րդ հոդվածի 3-րդ մասում «2-5-րդ կետերով» բառերը փոխարինել «2-րդ կետով» բառերով։

**Հոդված 34.** Օրենքի 73-րդ հոդվածի 1-ին մասից հանել «և առկա չէ սույն հոդվածի 2-րդ մասով նախատեսված դեպքերից որևէ մեկը:» բառերը։

**Հոդված 35.** Օրենքի 77-րդ հոդվածը լրացնել հետևյալ խմբագրությամբ նոր 7-րդ մասով․

«7․ Հաղորդումը չի քննարկվում, եթե այն պարունակում է զրպարտիչ կամ վիրավորական արտահայտություններ։»։

**Հոդված 36.** Օրենքի 79-րդ հոդվածը լրացնել հետևյալ խմբագրությամբ նոր 2․1-րդ մասով․

«2․1․ Տնտեսավարող սուբյեկտների կողմից վարույթի հարուցման առիթների քննարկման շրջանակում Հանձնաժողովին տեղեկատվություն տրամադրելու պարտականության խախտման դեպքում Հանձնաժողովը կարող է հաստատված համարել տվյալ տնտեսավարող սուբյեկտի վարքագծում կամ գործողություններում իրավախախտման հատկանիշների առերևույթ առկայության փաստը և հարուցել վարույթ։»։

**Հոդված 37.** Օրենքի 80-րդ հոդվածը․

1) 1-ին մասի 3-րդ և 4-րդ կետերը շարադրել հետևյալ նոր խմբագրությամբ․

«3) առկա է նույն արարքի մասին և նույն իրավական և փաստական հիմքերով Հանձնաժողովի կողմից իրականացվող կամ կարճված վարույթ.».

«4) առկա է նույն արարքի մասին և նույն իրավական և փաստական հիմքերով նույն անձի նկատմամբ պատասխանատվության միջոց կիրառելու կամ պատասխանատվության միջոցի կիրառումից ազատելու մասին Հանձնաժողովի որոշում.»․

2) 2-րդ մասում «որոշումն ընդունման» բառերը փոխարինել «որոշումը ստորագրվելու» բառերով։

**Հոդված 38.** Օրենքը 82-րդ հոդվածից հետո լրացնել հետևյալ խմբագրությամբ նոր 82․1․-րդ հոդվածով․

«**Հոդված 82․1․ Զգուշացում տալը**

1․ Տնտեսական մրցակցության կանխմանը, սահմանափակմանը, արգելմանը կամ անբարեխիղճ մրցակցության կամ սպառողների շահերի վնասմանը հանգեցնող վարքագծի, գործողության կամ անգործության առերևույթ հատկանիշների կամ դրա վտանգի առկայության դեպքում տնտեսավարող սուբյեկտներին, պետական մարմիններին կամ դրանց պաշտոնատար անձանց կարող է տրվել զգուշացում։

2․ Տնտեսական մրցակցության կանխմանը, սահմանափակմանը, արգելմանը կամ անբարեխիղճ մրցակցության կամ սպառողների շահերի վնասմանը հանգեցնող վարքագծի, գործողության կամ անգործության առերևույթ հատկանիշների կամ դրա վտանգի առկայության դեպքում տնտեսավարող սուբյեկտներին, պետական մարմիններին կամ դրանց պաշտոնատար անձանց զգուշացում տալու ընթացակարգի մանրամասները սահմանվում են Հանձնաժողովի աշխատակարգով։

3․ Տնտեսավարող սուբյեկտներին, պետական մարմիններին կամ դրանց պաշտոնատար անձանց կողմից զգուշացմամբ նկարագրված տնտեսական մրցակցության կանխմանը, սահմանափակմանը, արգելմանը կամ անբարեխիղճ մրցակցության կամ սպառողների շահերի վնասմանը հանգեցնող վարքագծի, գործողության կամ անգործության առերևույթ հատկանիշները չվերացնելու դեպքում կարող է հարուցվել վարույթ։»։

**Հոդված 39.** Օրենքը 83-րդ հոդվածից հետո լրացնել հետևյալ խմբագրությամբ նոր 83․1-րդ հոդվածով․

«**Հոդված 83․1. Միջանկյալ միջոց կիրառելու վերաբերյալ որոշում**

1. Տնտեսական մրցակցության բնագավառում կամ սպառողների շահերի դեմ ուղղված իրավախախտման առերևույթ հատկանիշներ պարունակող գործողության կամ վարքագծի հետևանքով հնարավոր էական կամ անվերականգնելի վնասը կանխելու նպատակով Հանձնաժողովը սեփական նախաձեռնությամբ կամ վարույթի մասնակիցների միջնորդության հիման վրա կարող է ընդունել միջանկյալ միջոց կիրառելու վերաբերյալ որոշում, այդ թվում՝

1) դադարեցնել իրավախախտման առերևույթ հատկանիշներ պարունակող վարքագիծը մինչև վարույթով վերջնական որոշման կայացումը՝ վերականգնելով մինչև իրավախախտման առերևույթ հատկանիշներ պարունակող վարքագիծը եղած դրությունը կամ Հանձնաժողովի որոշմամբ սահմանված այլ ձևերով.

2) կասեցնել պայմանագրի կնքման գործընթացը կամ դրա գործողությունը։

2․ Միջանկյալ միջոց կիրառելու վերաբերյալ որոշում կարող է ընդունվել Հանձնաժողովի կողմից իրավախախտման վերաբերյալ հարուցված վարույթի ցանկացած փուլում։

3․ Հանձնաժողովը նույն վարույթի շրջանակում կարող է կիրառել մեկից ավելի միջանկյալ միջոցներ։

4․ Միջանկյալ միջոց կիրառելու մասին որոշումը ուժի մեջ է մտնում ընդունման պահից և ենթակա է կատարման Հարկադիր կատարումն ապահովող ծառայության կողմից՝ «Դատական ակտերի հարկադիր կատարման մասին» օրենքով սահմանված կարգով:

5․ Միջանկյալ միջոց կիրառելու մասին որոշումը Հարկադիր կատարումն ապահովող ծառայություն է ներկայացվում Հանձնաժողովի նախագահի գրությամբ, որում նշվում են՝

1) Հանձնաժողովի անվանումը,

2) գրությունը ներկայացնելու տարին, ամիսը և ամսաթիվը,

3) միջանկյալ միջոց կիրառելու մասին որոշման ընդունման տարին, ամիսը, ամսաթիվը և համարը,

4) միջանկյալ միջոց կիրառելու մասին որոշումն ուժի մեջ մտնելու տարին, ամիսը և ամսաթիվը,

5) կիրառված միջանկյալ միջոցի նկարագրությունը,

6) տնտեսավարող սուբյեկտի, պետական մարմնի կամ պաշտոնատար անձի անունը, հայրանունը, ազգանունը, իրավաբանական անձի անվանումը, նրանց հաշվառման (գտնվելու վայրի) և առկայության դեպքում ծանուցման հասցեները, անձի անձնագրային տվյալները կամ հանրային ծառայությունների համարանիշը, իրավաբանական անձի` հարկ վճարողի հաշվառման համարը և պետական գրանցման կամ պետական հաշվառման համարը:

6. Միջանկյալ միջոց կիրառելու մասին որոշումը Հարկադիր կատարումն ապահովող ծառայություն ուղարկելու վերաբերյալ գրությունը Հանձնաժողովի նախագահի գրությամբ հետ է պահանջվում, եթե՝

1) Հանձնաժողովի որոշմամբ վերացել է միջանկյալ միջոց կիրառելու անհրաժեշտությունը.

2) Դատարանի կողմից կայացվել է միջանկյալ միջոցի գործողությունը կասեցնելու վերաբերյալ որոշում․

3) Հանձնաժողովի որոշումը ճանաչվել է անվավեր կամ ուժը կորցրած։

7․ Միջանկյալ միջոց կիրառելու մասին որոշումը կարող է բողոքարկվել։ Որոշման բողոքարկումը չի կասեցնում դրա կատարումը։»։

**Հոդված 40.** Օրենքի 88-րդ հոդվածի 6-րդ մասում «առանց վարույթի մասնակիցներին լսման նպատակով նիստ հրավիրելու:» բառերը փոխարինել «բացառությամբ չհայտարարագրված համակենտրոնացման առնչությամբ հարուցված վարույթների, որոնց դեպքում կիրառվում է վարույթի ժամկետների ընդհանուր կանոնները։» բառերով։

**Հոդված 41.** Օրենքը լրացնել հետևյալ խմբագրությամբ նոր 17․1-րդ գլխով․

**«Գ Լ ՈՒ Խ 17․1․**

**ՍՊԱՌՈՂՆԵՐԻ ՇԱՀԵՐԻ ԴԵՄ ՈՒՂՂՎԱԾ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՎԱՐՈՒՅԹԸ**

**Հոդված 91․1․ Սպառողների շահերի դեմ ուղղված իրավախախտումների վերաբերյալ վարույթի իրականացման կարգը**

1. Սպառողների շահերի դեմ ուղղված իրավախախտումների վերաբերյալ վարույթը իրականացվում է սույն օրենքով տնտեսական մրցակցության բնագավառում իրավախախտման վերաբերյալ վարույթի իրականացման կարգով՝ սույն գլխով սահմանված հատուկ կանոնների պահպանմամբ:

**Հոդված 91․2․ Սպառողների շահերի դեմ ուղղված իրավախախտումների վերաբերյալ վարույթի մասնակիցները**

1․ Սպառողների շահերի դեմ ուղղված իրավախախտումների վերաբերյալ վարույթի մասնակիցներն են՝

1) վարույթով պատասխանողը.

2) իրավասու մարմինները:

**Հոդված 91․3․ Գրավոր ծանուցումը**

1. Ապրանքի գնի ներկայացման՝ «Առևտրի և ծառայությունների մասին» օրենքով սահմանված կանոնների խախտման հատկանիշների առերևույթ առկայության դեպքում Հանձնաժողովի գլխավոր քարտուղարը տնտեսավարող սուբյեկտին ուղարկում է գրավոր ծանուցում՝ առաջարկելով վերացնել խախտման հատկանիշները և վճարել հիսուն հազար դրամ:
2. Ծանուցման ուղարկման առիթներն են.
3. ապրանքի գնի ներկայացման «Առևտրի և ծառայությունների մասին» օրենքով սահմանված կանոնների խախտման մասին ֆիզիկական կամ իրավաբանական անձանց հաղորդումները.
4. ապրանքի գնի ներկայացման «Առևտրի և ծառայությունների մասին» օրենքով սահմանված կանոնների խախտման մասին պետական մարմինների (այդ թվում՝ օտարերկրյա) կամ դրանց պաշտոնատար անձանց հաղորդումները.
5. ապրանքի գնի ներկայացման «Առևտրի և ծառայությունների մասին» օրենքով սահմանված կանոնների խախտման փաստի հայտնաբերումը.
6. ապրանքի գնի ներկայացման «Առևտրի և ծառայությունների մասին» օրենքով սահմանված կանոնների խախտման մասին զանգվածային լրատվության միջոցների հրապարակած տեղեկությունները.
7. ֆիզիկական կամ իրավաբանական անձանցից ստացված ցանկացած այլ տեղեկություն, որը թույլ է տալիս ողջամտորեն ենթադրել, որ տնտեսավարող սուբյեկտի կողմից թույլ է տրվել «Առևտրի և ծառայությունների մասին» օրենքով սահմանված կանոնների խախտում։
8. Տնտեսավարող սուբյեկտի կողմից տասնհինգօրյա ժամկետում գրավոր ծանուցմամբ նշված գումարը չվճարելու դեպքում Հանձնաժողովը կարող է սպառողների շահերի պաշտպանության բնագավառում իրավախախտման հատկանիշների առերևույթ առկայությունը պարզելու նպատակով հարուցել վարույթ։

**Հոդված 91․4․ Սպառողների շահերի դեմ ուղղված իրավախախտման վերաբերյալ վարույթի հարուցման առիթների քննարկումը**

1. Սպառողների շահերի դեմ ուղղված իրավախախտման վերաբերյալ վարույթի հարուցման առիթների քննարկման արդյունքում Հանձնաժողովը կարող է ընդունել վարույթ հարուցելու մասին որոշում։

2․ Հանձնաժողովը վարույթի հարուցման առիթները քննարկելիս կարող է հաշվի առնել վարքագծի, գործողության և անգործության ազդեցությունը, վարույթ հարուցելու դեպքում այն եզրափակող Հանձնաժողովի որոշման ազդեցությունը և Հանձնաժողովի ռեսուրսները։

3․ Սպառողների շահերի դեմ ուղղված իրավախախտման վերաբերյալ վարույթի հարուցման առիթների գնահատման կարգը սահմանվում է Հանձնաժողովի աշխատակարգով։»։

**Հոդված 42.** Օրենքի 18-րդ գլխի վերնագիրը «ՄՐՑԱԿՑՈՒԹՅԱՆ ԲՆԱԳԱՎԱՌՈՒՄ» բառերից հետո լրացնել «ԵՎ ՍՊԱՌՈՂՆԵՐԻ ՇԱՀԵՐԻ ԴԵՄ ՈՒՂՂՎԱԾ» բառերով։

**Հոդված 43.** Օրենքի 92-րդ հոդվածը․

1) վերնագիրը «մրցակցության բնագավառում» բառերից հետո լրացնել «և սպառողների շահերի դեմ ուղղված» բառերով.

2) 1-ին մասը «մրցակցության բնագավառում» բառերից հետո լրացնել «և սպառողների շահերի դեմ ուղղված» բառերով։

**Հոդված 44.** Օրենքի 93-րդ հոդվածը.

1) վերնագիրը «մրցակցության բնագավառում» բառերից հետո լրացնել «և սպառողների շահերի դեմ ուղղված» բառերով․

2) 7-րդ մասից հետո լրացնել հետևյալ խմբագրությամբ նոր 7․1-րդ մասով․

«7․1․ Սպառողների շահերը խախտող գործելակերպի համար նշանակվող տուգանքի չափը կազմում է տնտեսավարող սուբյեկտի՝ տվյալ իրավախախտմանը նախորդող տարվա հասույթի մինչև հինգ տոկոսը:»․

3) 8-րդ մասը շարադրել հետևյալ նոր խմբագրությամբ․

«8. Հանձնաժողովի նախագահի գրությամբ կամ Հանձնաժողովի որոշմամբ կամ օրենսդրությամբ սահմանված փաստաթղթեր կամ այլ տեղեկատվություն սահմանված ժամկետում չներկայացվելու կամ ոչ հավաստի, ոչ ամբողջական, ապակողմնորոշիչ տեղեկություններ ներկայացվելու կամ սեփական նախաձեռնությամբ Հանձնաժողովին ոչ հավաստի, կեղծ, ապակողմնորոշիչ փաստաթղթեր կամ այլ տեղեկություններ ներկայացվելու համար նշանակվող տուգանքի չափը կազմում է մինչև հինգ միլիոն դրամ:»․

4) 9-րդ մասը շարադրել հետևյալ նոր խմբագրությամբ․

«9․ Վարույթով պատասխանող տնտեսավարող սուբյեկտի կողմից Հանձնաժողովի նախագահի գրությամբ կամ Հանձնաժողովի որոշմամբ կամ օրենսդրությամբ սահմանված փաստաթղթեր կամ այլ տեղեկատվություն սահմանված ժամկետում չներկայացվելու կամ ոչ հավաստի, ոչ ամբողջական, ապակողմնորոշիչ տեղեկություններ ներկայացվելու կամ սեփական նախաձեռնությամբ Հանձնաժողովին ոչ հավաստի, կեղծ, ապակողմնորոշիչ փաստաթղթեր կամ այլ տեղեկատվություն ներկայացվելու համար նշանակվող տուգանքի չափը կազմում է մինչև վարույթով քննարկվող իրավախախտման համար սահմանված տուգանքի չափը, իսկ մի քանի խախտումների դեպքում՝ դրանց համար սահմանված առավել խիստ տուգանքի չափը։»։

**Հոդված 45.** Օրենքի 94-րդ հոդվածը․

1) վերնագիրը «մրցակցության բնագավառում» բառերից հետո լրացնել «և սպառողների շահերի դեմ ուղղված» բառերով․

2) 1-ին մասում «դիտավորության աստիճանը» բառերը փոխարինել «դիտավորությունը» բառով։

**Հոդված 46.** Օրենքի 95-րդ հոդվածը․

1) վերնագիրը «մրցակցության բնագավառում» բառերից հետո լրացնել «և սպառողների շահերի դեմ ուղղված» բառերով։

2) 1-ին մասը շարադրել հետևյալ նոր խմբագրությամբ․

«1.  Տնտեսական մրցակցության բնագավառում և սպառողների շահերի դեմ ուղղված իրավախախտման համար տնտեսավարող սուբյեկտներն ու պետական մարմիններն ազատվում են պատասխանատվությունից, եթե վարույթ հարուցելու օրվա դրությամբ իրավախախտման կատարման օրվանից անցել է հինգ տարի:»․

3) 2-րդ մասում «անձին» բառը փոխարինել «տնտեսավարող սուբյեկտներին և պետական մարմիններին» բառերով, ինչպես նաև «նրա» բառը փոխարինել «նրանց» բառով։

**Հոդված 47.** Օրենքի 98-րդ հոդվածը․

1) վերնագիրը «մրցակցության բնագավառում» բառերից հետո լրացնել «և սպառողների շահերի դեմ ուղղված» բառերով․

2) 1-ին մասը «մրցակցության բնագավառում» բառերից հետո լրացնել «և սպառողների շահերի դեմ ուղղված» բառերով։

**Հոդված 48․** **Եզրափակիչ մաս և անցումային դրույթներ**

1․ Սույն օրենքն ուժի մեջ է մտնում 2025 թվականի հունվարի 1-ից։

2․ Սույն օրենքի ուժի մեջ մտնելու օրվանից Մրցակցության պաշտպանության հանձնաժողովը շարունակում է գործել որպես Մրցակցության և սպառողների շահերի պաշտպանության հանձնաժողով, իսկ Մրցակցության պաշտպանության հանձնաժողովի անդամները պաշտոնավարման մնացած ժամկետը շարունակում են պաշտոնավարել որպես Մրցակցության և սպառողների շահերի պաշտպանության հանձնաժողովի անդամներ:

3․ Սույն օրենքը կիրառվում է դրա ուժի մեջ մտնելուց հետո վարույթների հարուցման և հարուցված վարույթների նկատմամբ: Մինչև սույն օրենքի ուժի մեջ մտնելը հարուցված վարույթներն իրականացվում են մինչև սույն օրենքի ուժի մեջ մտնելը գործող խմբագրությամբ «Տնտեսական մրցակցության պաշտպանության մասին» օրենքով սահմանված կարգով:

4․ Մրցակցության պաշտպանության հանձնաժողովի ենթաօրենսդրական նորմատիվ իրավական ակտերում փոփոխություններ կատարվում է սույն օրենքն ուժի մեջ մտնելու պահից մեկամսյա ժամկետում:

5․ Սույն օրենքի ուժի մեջ մտնելուց հետո մինչև սույն օրենքի ուժի մեջ մտնելը գործող խմբագրությամբ «Տնտեսական մրցակցության պաշտպանության մասին» օրենքի 21-րդ հոդվածով սահմանված իրավախախտման հատկանիշների առկայության հարցը գնահատվում և պատասխանատվության միջոցը կիրառվում է մինչև սույն օրենքի ուժի մեջ մտնելը գործող խմբագրությամբ «Տնտեսական մրցակցության պաշտպանության մասին» օրենքով սահմանված կարգով։